
1. Pasūtītājs 
Akciju sabiedrība „Attīstības finanšu institūcija Altum”
Vienotais reģistrācijas numurs 50103744891
Doma laukums 4, Rīga, LV-1050
Kontaktpersona: Kristians Pudans, 29137311, kristians.pudans@altum.lv

2. Identifikācijas numurs
ALTUM 2026/9/MD

3. Informācija par iepirkumu
3.1. Iepirkuma nomenklatūras (CPV) kods: 79341000-6.
3.2. Iepirkuma priekšmets – Mediju aģentūras pakalpojumi, saskaņā ar tehniskajā specifikācijā (pielikums Nr.2) noteiktajām prasībām. 
3.3. Paredzamā līgumcena – 139 000 EUR.
3.4. Pretendents nevar iesniegt piedāvājuma variantus.
3.5. Pretendents var iesniegt piedāvājumu tikai par visu apjomu.
3.6. Pasūtītājs slēdz līgumu ar piegādātāju, kurš iesniedzis nolikuma prasībām atbilstošu saimnieciski visizdevīgāko piedāvājumu.

4. Pretendenti
4.1. Iepirkumu procedūrā var piedalīties jebkura persona vai jebkura personu apvienība jebkurā to kombinācijā, kas atbilst iepirkumu procedūras dokumentācijā noteiktajām prasībām.
4.2. Ja piedāvājumu iesniedz personu apvienība jebkurā to kombinācijā, jāiesniedz visu iesaistīto pušu parakstīts apliecinājums par kopīgu dalību atklātajā konkursā.
4.3. Ja piedāvājumu iesniedz personu apvienība jebkurā to kombinācijā, tai uzvaras gadījumā jāizveido personālsabiedrība vai jānoslēdz sabiedrības līgums par sadarbību un atbildības sadalījumu projekta ietvaros. Tas neattiecas uz to piegādātāju apvienību, kas jau savu piedāvājumu iesniedz kā reģistrēta personālsabiedrība attiecīgās valsts normatīvo aktu prasībām.
4.4. Personālsabiedrība piedāvājumā papildus norāda personu, kas iepirkumā pārstāv attiecīgo personu apvienību, kā arī katras personas atbildības sadalījumu.

5. Līguma izpildes vieta un laiks
5.1. Līguma izpildes vieta – Latvija. 
5.2. Līguma izpildes laiks –  12 mēneši.

6. Iepirkuma izziņošana un informācija par iepirkuma nolikumu
6.1. Iepirkumu izziņo, publicējot attiecīgu paziņojumu Iepirkumu uzraudzības biroja mājas lapā internetā. Informācija par iepirkumu tiek nodrošināta Elektronisko iepirkumu sistēmas (EIS) e-konkursu apakšsistēmā.
6.2. Iepirkuma dokumentiem tiek nodrošināta brīva un tieša elektroniska pieeja EIS e-konkursu apakšsistēmā. Ja iespējamais pretendents pieprasa papildus informāciju par iepirkuma nolikumu, Pasūtītājs vienlaikus ar papildus informācijas nosūtīšanu iespējamam pretendentam, kas ir uzdevis jautājumu, ievieto šo informāciju EIS e-konkursu apakšsistēmā, ievērojot Publisko iepirkumu likumā noteikto termiņu atbildes sniegšanai. 

7. Piedāvājuma noformējums, iesniegšanas un atvēršanas vieta, datums, laiks un kārtība
7.1. Piedāvājuma dokumentus noformē atbilstoši šī nolikumam un EIS e-konkursu apakšsistēmas konkrētā iepirkuma sadaļā paredzētajām prasībām.
7.2. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno pretendenta paraksta tiesīgas personas apliecināts tulkojums latviešu valodā.
7.3. Piedāvājuma dokumentiem ir jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem ir jābūt bez iestarpinājumiem vai labojumiem. Ja pastāvēs pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
7.4. Piedāvājuma dokumentus paraksta persona ar pretendenta pārstāvības tiesībām vai speciāli pilnvarots pārstāvis.
7.5. Piedāvājumus ir jāiesniedz līdz 2026.gada 22.jūlijam, plkst.10.00.
7.6. Pretendents piedāvājumu iesniedz EIS e-konkursu apakšsistēmas ietvaros vienā no šādiem veidiem:
7.6.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
7.6.2. sagatavojot elektroniski aizpildāmos dokumentus ārpus EIS e-konkursu apakšsistēmas un augšupielādējot sistēmas attiecīgajās vietnēs.
7.7. Sagatavojot piedāvājumu, pretendentam jāievēro, ka:
7.7.1. Piedāvājuma dokumenti ir jāaizpilda elektroniski, atsevišķā elektroniskā dokumentā ar Microsoft Office rīkiem lasāmā formātā;
7.7.2. Piedāvājumu pretendents paraksta pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (sistēmas parakstu).
7.8. Piedāvājumu atvēršana notiks 2026.gada 22.jūlijā, plkst.14:00 EIS e-konkursu apakšsistēmas sadaļā „Atvēršana”. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
7.9. Pasūtītājs piedāvājumu atvēršanas laikā publicē EIS sistēmā izveidoto Pretendentu un to iesniegto piedāvājumu apkopojumu.

8. Iesniedzamie dokumenti un informācija
8.1. Pretendentam ir jāatbilst šādām pretendentu atlases prasībām un jāiesniedz šādi dokumenti:
	Pretendentu atlases prasības:
	Iesniedzamie dokumenti, lai apliecinātu atbilstību pretendentu atlases prasībām:

	8.1.1. Pretendenta apliecinājums par piedalīšanos iepirkumā.
	8.1.2. Pieteikums dalībai iepirkumā (1.pielikums), ko paraksta pretendenta pārstāvis ar pārstāvības tiesībām vai tā pilnvarota persona. 
Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās.
Ja pretendents ir piegādātāju apvienība, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.

	8.1.3. Pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām.
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus.
	8.1.4. Par Latvijas Republikā reģistrētu pretendentu reģistrāciju informācija tiks iegūta Ministru kabineta noteiktajā informācijas sistēmā Ministru kabineta noteiktajā kārtībā. 
Pretendentam, kas nav reģistrēts kādā no Uzņēmumu reģistra reģistriem, jāiesniedz dokuments/šāda dokumenta kopija, kas apliecina tā normatīvajos aktos noteikto reģistrāciju;
Ārvalstīs reģistrētam pretendentam jāiesniedz kompetentas attiecīgās valsts institūcijas izsniegtu dokumentu/šāda dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām.

	8.1.5. Pretendentam ir piešķirtas tiesības, vai iepirkuma līguma slēgšanas gadījumā pretendentam tiks piešķirtas tiesības mediju (TV, radio, preses, interneta) auditorijas pētījumu datu izmantošanai, kas nodrošina iespēju pretendentam izmantot licencētas datu apstrādes programmatūras un analizēt pilna apjoma datus par Latvijas mediju reklāmas tirgu (t.sk. datus par TV, preses, interneta un radio auditorijām un mediju patēriņu).
	8.1.6. Pretendentam izsniegts tirgus, interneta, sociālo un mediju pētījumu uzņēmumu (TNS Latvia, Gemius Audience vai analogi) apliecinājumi.

	8.1.7. Pretendenta finanšu apgrozījums iepriekšējā gadā (2025.) ir vismaz 139 000 EUR (bez PVN). 
	8.1.8. Pretendenta izziņa par Pretendenta finanšu apgrozījumu.

	8.1.9. Pretendents iepriekšējo trīs gadu laikā (2023., 2024., 2025. un 2026. gadā līdz piedāvājuma iesniegšanas dienai) ir izpildījis vismaz 1 (vienu) līgumu par mediju aģentūras pakalpojumu sniegšanu finanšu vai finanšu tehnoloģiju pakalpojumu nozarē strādājošam klientam B2B (business to business) segmentā, ar līguma termiņu ne mazāku kā 12 mēneši un kopējo līguma summu vismaz 139 000 EUR (bez PVN).
	8.1.10. Pakalpojumu saņēmēju atsauksmes, kas apliecina, ka sniegtie pakalpojumi atbilst 8.1.9.punktā noteiktajiem kritērijiem.

	8.1.11. Pretendentam līguma izpildē jāiesaista vismaz viens digitālo kanālu speciālists, nodrošinot šādus spēkā esošus sertifikātus: Google Ads (Search, Display, Video, Measurment), Meta Blueprint (media planning and media buying), LinkedIn, YouTube, mikroblogošanas vietnes “X” sertifikāti (vai ekvivalenti).
	8.1.12. Piedāvājuma dokumentiem jāpievieno: 
8.1.12.1. Speciālista (-u) apliecinājums (-i) par dalību iepirkumā norādītā pakalpojuma izpildē. Šim nolūkam jāaizpilda veidlapa “Speciālista apliecinājums” (6.pielikums);
8.1.12.2. Sertifikātu kopijas.



8.1.13. Lai pierādītu atbilstību nolikuma prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. Šādā gadījumā Pretendents nolikuma 1.pielikumā „Pieteikums dalībai iepirkumā” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai. Ja pretendents ir piegādātāju apvienība, tad saimnieciskās, finansiālās, tehniskās un profesionālās iespējas var izpildīt piegādātāju apvienības dalībnieki kopumā;
8.1.14. Informācija par līguma izpildē piesaistīt plānotajiem apakšuzņēmējiem un apakšuzņēmēju apakšuzņēmējiem (5.pielikums), kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo pakalpojumu līguma daļu, pievienojot piedāvājumam apakšuzņēmēja apliecinājumu par piedalīšanos līguma izpildē. Gadījumos, kad apakšuzņēmējs tiek piesaistīts, lai pretendents apliecinātu, ka tā kvalifikācija atbilst nolikumā noteiktajām pretendentu atlases prasībām, informācija par apakšuzņēmēju jāsniedz neatkarīgi no tā, kāda ir šāda apakšuzņēmēja sniedzamo pakalpojumu vērtība;
8.1.15. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu, ka tā kvalifikācija atbilst noteiktajām pretendentu atlases prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku; 
8.1.16. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
8.1.17. Eiropas vienotais iepirkuma procedūras dokuments ir pieejams aizpildīšanai: http://espd.eis.gov.lv/. 

TEHNISKAIS PIEDĀVĀJUMS
8.2. Tehniskais piedāvājums jāsagatavo, ievērojot tehniskajā specifikācijā (Pielikums nr.2) iekļautās prasības. 

FINANŠU PIEDĀVĀJUMS
8.3. Finanšu piedāvājums jāsagatavo, aizpildot Pielikumā nr.3 norādīto finanšu piedāvājuma veidlapu. 
8.4. Finanšu piedāvājums jāsagatavo, ievērojot šādus nosacījumus:
8.4.1. Pretendentam ir jānodrošina digitālo kampaņu iestatīšana atbilstoši Pasūtītāja veiktajiem pasūtījumiem.
8.4.2. Katras kampaņas iestatīšana ietver pilnu mārketinga pakalpojuma ciklu - klienta segmenta mērķēšanas (targeting) stratēģiju, mediju plānu, reklāmas materiālu koordināciju, atskaiti, rēķinu administrāciju. 
8.4.3. Pasūtītājs maksā Pretendentam katras konkrētās kampaņas ietvaros saskaņotos net-net mediju izdevumus un par katras kampaņas iestatīšanu fiksētu summu kā atlīdzību par paveikto darbu. 
8.4.4. Līguma izpildes laikā Pasūtītājs var veikt pasūtījumus, kuru net-net mediju izdevumu kopsumma, katras kampaņas iestatīšana, atlīdzība par Boost un Promotions mikrokampaņām, t.sk. attiecīgās mediju izmaksas un citu darbu kopsumma, kas tiek maksāta uz vienotās stundu likmes pamata, kuru kopsumma nepārsniedz iepirkuma līgumcenu. Aģentūras atlīdzība par Boosts un Promotions tiek apmaksāta proporcionāli, atbilstoši veiktajam darbam, proti, to skaitam. 

9. Pretendentu atlase un piedāvājumu vērtēšana un izvēle
9.1. Pretendentu atlasi un piedāvājuma atbilstības pārbaudi un izvēli iepirkuma komisija (turpmāk – Komisija) veic slēgtās sēdēs. 
9.2. Piedāvājumu izvērtēšanu Komisija veic secīgos posmos:
9.2.1. Piedāvājumu noformējuma pārbaude: Komisija pārbauda, vai piedāvājums sagatavots un noformēts atbilstoši nolikuma prasībām. Ja pretendenta iesniegtais piedāvājums nav noformēts atbilstoši šī nolikuma prasībām, komisija vērtē piedāvājuma noformējuma trūkumu būtiskumu un lemj par pretendenta tālākās dalības iespējām iepirkumā;
9.2.2. Tehniskā piedāvājuma atbilstības pārbaude: Komisija novērtē vai pretendenta piedāvājums atbilst tehniskās specifikācijas prasībām. Neatbilstības gadījumā piedāvājums tiek noraidīts;
9.2.3. Finanšu piedāvājuma vērtēšana: Komisija pārbauda, vai finanšu piedāvājumā nav aritmētisko kļūdu un, vai tas ir atbilstošs Pasūtītāja finansiālajām iespējām. Nepieciešamības gadījumā Komisija pārbauda vai piedāvājums nav nepamatoti lēts;
9.2.4. Piedāvājuma izvēle atbilstoši piedāvājumu izvēles kritērijam: Komisija sarindo piedāvājumus noteiktā secībā atbilstoši noteiktajam piedāvājuma izvēles kritērijam.
Izšķirošais kritērijs. Ja ir iesniegti divi vai vairāki piedāvājumi ar vienādu novērtējumu, priekšroka tiks dota pretendentam, kurš būs ieguvis lielāku punktu skaitu vērtēšanas kritērijā Nr.1 “Finanšu piedāvājums”. Ja arī minētajā  kritērijā ir iesniegti divi vai vairākiem piedāvājumi ar vienādu novērtējumu, komisija rīko piedāvājumu izlozi, uzaicinot tajā piedalīties tos pretendentus, kuri iesnieguši piedāvājumus ar vienādu novērtējumu. Par izlozes norisi pretendenti tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība;
9.2.5. Kvalifikācijas prasību atbilstības pārbaude: Komisija pārbauda, vai pretendents, kuram būtu piešķiramas līguma slēgšanas tiesības, atbilst nolikumā izvirzītajām kvalifikācijas prasībām. Gadījumā, ja pretendents ir sniedzis nepatiesu informāciju savas kvalifikācijas novērtēšanai, vispār nav sniedzis pieprasīto informāciju vai pretendenta kvalifikācija neatbilst izvirzītajām prasībām, piedāvājums tiek noraidīts. Šādā gadījumā atbilstība nolikumā izvirzītajām kvalifikācijas prasībām tiek vērtēta nākamajam pretendentam, kuram būtu piešķiramas līguma slēgšanas tiesības;
9.2.6. Pretendenta izslēgšanas nosacījumu pārbaude: Komisija pārbauda, vai uz pretendentu, uz personālsabiedrības biedru, ja pretendents ir personālsabiedrība, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR, nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie  izslēgšanas iemesli. Izslēgšanas nosacījumu pārbaude tiek veikta Publisko iepirkumu likuma 42.pantā noteiktajā kārtībā. 
Ja komisija konstatē, ka pretendents būtu izslēdzams no dalības iepirkuma procedūrā, komisija veic uzticamības atjaunošanas vērtēšanu Publisko iepirkumu likuma 43.pantā noteiktajā kārtībā. 
9.2.7. Komisija pārbauda, vai pretendents nav izslēdzams no dalības iepirkuma procedūrā Starptautisko un Latvijas Republikas nacionālo sankciju likuma 11.1 pantā minētajos gadījumos.
9.3. Komisija pieņem lēmumu slēgt iepirkuma līgumu ar pretendentu, kurš atbilst visām nolikumā izvirzītajām prasībām un kura piedāvājums ir saimnieciski visizdevīgākais. 
9.4. [bookmark: _Hlk111624398]Par saimnieciski izdevīgāko tiks atzīts piedāvājums, kurš summā iegūs vislielāko punktu skaitu, atbilstoši šādiem nosacījumiem un  kritērijiem
	
	Vērtēšanas kritērijs
	Maksimālais punktu skaits

	1. 
	Finanšu piedāvājums kampaņas iestatīšanai (EUR bez PVN) 
Pretendenta iegūto punktu skaitu aprēķina pēc šādas formulas:

P = Cx /Cy *30,
kur:
Cx – lētākais piedāvājums,
Cy – vērtējamais piedāvājums,
P – vērtējamā piedāvājuma iegūtais punktu skaits kritērijā.
	30

	2. 
	Izmaksas par 10 mikrokampaņām: Boosts vai Promotions ALTUM sociālo mediju satura ierakstiem tās kanālos (EUR bez PVN) 
Pretendenta iegūto punktu skaitu aprēķina pēc šādas formulas:

P = Cx /Cy *20,
kur:
Cx – lētākais piedāvājums,
Cy – vērtējamais piedāvājums,
P – vērtējamā piedāvājuma iegūtais punktu skaits kritērijā.
	20

	3. 
	Stundu likme citiem (iepirkumā neatrunātiem) darbiem, piemēram, mediju pratības mācības, mediju tirgus izpēte, citu mediju iegādes koordinācija u.c. (EUR/h bez PVN)
Pretendenta iegūto punktu skaitu aprēķina pēc šādas formulas:

P = Cx /Cy *10,
kur:
Cx – lētākais piedāvājums,
Cy – vērtējamais piedāvājums,
P – vērtējamā piedāvājuma iegūtais punktu skaits kritērijā.
	10

	4.
	Darba uzdevums tehniskā piedāvājuma sagatavošanai 
Pretendenta iegūto punktu skaitu nosaka pēc šādiem kritērijiem:

Balstoties uz tehniskajā specifikācijā sagaidāmajām kampaņu plānošanas un iestatīšanas kompetencēm: segmenti ir labi saprasti un skaidri definēti; identificēto segmentu komunikācijas kanālu stratēģijas ir racionāli pamatotas; kampaņu intensitāte un ilgums ir pamatoti, ņemot vērā industrijas produkta dzīves ciklu; budžeta sadalījums ir pamatots, ņemot vērā segmentu komunikācijas kanālu izmantošanas lietderību; piedāvātais komunikācijas plāns, ir  pamatots ar galvenajām biznesa un kampaņu metrikām – 40 punkti;   

Viens no kritērijiem nav pilnīgi saprasts vai pamatots – 30 punkti; 
Divi no kritērijiem nav pilnīgi saprasti vai pamatoti – 20 punkti; 
Trīs no kritērijiem nav pilnīgi saprasti vai pamatoti – 10 punkti; 

Četri vai vairāki no kritērijiem nav saprasti vai pamatoti, izpildījums nav iesniegts – 0 punkti.
	40




10. Lēmuma izziņošana un iepirkuma līguma slēgšana
11. 
12. 
10.1. Lēmumu par iepirkuma līguma slēgšanas tiesību piešķiršanu iepirkuma komisija pieņem saskaņā ar nolikumā noteikto kārtību.
10.2. Gadījumā, ja pretendents, kuram piešķirtas iepirkuma līguma slēgšanas tiesības, neslēdz iepirkuma līgumu vai nenoslēdz to paredzētajā termiņā, tiesības slēgt iepirkuma līgumu tiek piešķirtas nākamajam pretendentam, kura piedāvājums atbilst visām nolikuma prasībām un kurš ir iesniedzis saimnieciski izdevīgāko piedāvājumu vai arī iepirkuma procedūra tiek pārtraukta, neizvēloties nevienu piedāvājumu.
10.3. Pasūtītājs informē visus pretendentus par iepirkuma procedūras rezultātiem 3 (trīs) darbdienu laikā pēc lēmuma pieņemšanas.

11. Iepirkuma komisijas tiesības un pienākumi
11.1. Pieņemt lēmumu slēgt iepirkuma līgumu, izbeigt vai pārtraukt iepirkuma procedūru.
11.2. Izdarīt grozījumus iepirkuma procedūras dokumentos.
11.3. Nepieciešamības gadījumā pieaicināt ekspertus.
11.4. Pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, piedāvājumu vērtēšanai un salīdzināšanai.
11.5. Paziņot visiem pretendentiem par iepirkuma līguma slēgšanu vai iepirkuma procedūras izbeigšanu vai pārtraukšanu 3 (trīs) darbdienu laikā pēc lēmuma pieņemšanas.
11.6. Pēc ieinteresētā piegādātāja rakstiska pieprasījuma sniegt papildu informāciju par konkursa nolikumu  Publisko iepirkumu likumā noteiktajā termiņā, vienlaikus ievietojot šo informāciju EIS e-konkursu apakšsistēmā, kurā ir pieejami iepirkuma procedūras dokumenti.

12. Pretendenta tiesības un pienākumi
12.1. Pretendents var rakstveidā pieprasīt papildu informāciju par nolikumu, ja  pieprasījums  iepirkuma komisijai  iesniegts  savlaicīgi. Pieprasījums adresējams pasūtītāja kontaktpersonai.
12.2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
12.3. Pretendentam ir pienākums rakstveidā Pasūtītāja noteiktajā termiņā sniegt papildu informāciju vai paskaidrojumus par piedāvājumu, ja Pasūtītājs to pieprasa.
12.4. Pretendentam vai tā pilnvarotam pārstāvim ir tiesības piedalīties piedāvājumu atvēršanas sanāksmē.

13. Citi noteikumi
13.1. Pretendenta iesniegts piedāvājums ir pierādījums, ka pretendents:
13.1.1. ir iepazinies ar šo nolikumu;
13.1.2. ir sapratis un piekritis iepirkuma procedūras noteikumiem un tie nenostāda pretendentu neizdevīgā stāvoklī attiecībā pret pārējiem pretendentiem.
13.2. Iesniedzot piedāvājumu, pretendents apliecina, ka ir informēts par fizisko personu datu apstrādi, ko veic Pasūtītājs, kā arī ir iepazinies ar AS “Attīstības finanšu institūcija Altum” privātuma politiku (https://www.altum.lv/lv/privatuma-politika/). Personas datu apstrādes nolūks ir iepirkumā iesniegto pretendentu piedāvājumu izvērtēšana ar mērķi nodibināt līgumattiecības. Ciktāl ar savu piedāvājumu pretendents dalās ar personas datiem vai nodod tos Pasūtītājam, pretendents ir atbildīgs par tiesiskā pamata nodrošināšanu šādu personas datu apstrādei, kā arī apstrādājot no Pasūtītāja saņemtos fizisko personu datus pretendents rīkosies saskaņā ar piemērojamiem datu aizsardzības normatīvajiem aktiem, tostarp Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti. Pretendents apņemas īstenot piemērotus organizatoriskos pasākumus, lai aizsargātu personas datus pret neatļautu vai nelikumīgu apstrādi un pret nejaušu pazaudēšanu, izmainīšanu vai izpaušanu un apņemas lietot personas datus tikai tādā vietā, veidā un formātā, kas atbilst šī apliecinājuma saturam. Konfidenciālo informāciju, t.sk. personas datus aizliegts kopēt, pavairot un izplatīt. Pretendents veiks visas nepieciešamās darbības, lai novērstu neatļautu personas datu izpaušanu.
13.3. Iesniegtie piedāvājuma materiāli pēc piedāvājumu iesniegšanas termiņa beigām netiek atdoti atpakaļ pretendentiem. Par piedāvājuma izstrādāšanu un iesniegšanu atlīdzība nav paredzēta.
Pasūtītāja sniegtā informācija, izņemot tā, kas ir publiski pieejama, par iepirkuma priekšmetu ir konfidenciāla un nav izpaužama trešajām personām.

10. Pielikumu saraksts
Nolikumam ir pievienoti pielikumi, kas ir tā neatņemamas sastāvdaļas:
1.pielikums		Pieteikums
2.pielikums		Tehniskā specifikācija 
3.pielikums		Finanšu piedāvājums
4.pielikums		Apakšuzņēmēju saraksts
5.pielikums 	Līguma projekts
6.pielikums		Speciālista apliecinājums



Pielikums Nr.1



Pieteikums dalībai iepirkumā
„Mediju aģentūras pakalpojumi”
identifikācijas Nr. ALTUM 2026/9/MD

__________________                                                                   
Vieta, datums

	Informācija par pretendentu

	Pretendenta nosaukums/vārds uzvārds
	

	Reģistrācijas numurs/personas kods
	

	Vai uzņēmums atbilst mikro, mazā vai vidējā uzņēmuma statusam?*
	☐ Jā, mikrouzņēmums
☐ Jā, mazais uzņēmums
☐ Jā, vidējais uzņēmums
☐ Nē

	Adrese
	

	Tālrunis
	

	E-pasta adrese
	


*  Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums vai bilance nepārsniedz EUR 2 miljonus. Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz EUR 10 miljonus. Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz EUR 50 miljonus vai bilance nepārsniedz EUR 43 miljonus.

	Ja Pretendents ir piegādātāju apvienība (personu grupa), pretendents norāda personu, kura pārstāv piegādātāju apvienību atklātā konkursā. 
(Uzņēmuma nosaukums, reģistrācijas Nr.)
	



Ar šo mēs apliecinām savu dalību augstāk norādītā iepirkuma procedūrā. Apstiprinām, ka esam iepazinušies ar nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav. Apņemamies izpildīt iepirkuma līgumu saskaņā ar nolikuma prasībām.

Informējam, ka esam iesnieguši piedāvājumu neatkarīgi no konkurentiem un bez konsultācijām, līgumiem vai vienošanām. Ne ar vienu konkurentu mums nav bijusi saziņa attiecībā uz: cenām; cenas aprēķināšanas metodēm, faktoriem (apstākļiem) vai formulām; nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai tādu piedāvājuma iesniegšanu, kas neatbilst iepirkuma prasībām; kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums. Mēs neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas. Mēs apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.

Pretendenta pārstāvis ar pārstāvības tiesībām vai tā pilnvarota persona:
	Vārds, Uzvārds
	

	Ieņemamais amats
	

	Paraksts
	

	Datums
	




Pielikums Nr.2
Tehniskā specifikācija
atklātam konkursam
„Mediju aģentūras pakalpojumi”
identifikācijas Nr. ALTUM 2026/9/MD


	Tehniskās specifikācijas sagatavošanas/aktualizācijas datums
	2026.gada 1.jūlijā



Altum īsteno ~40 valsts un Eiropas atbalsta programmas. Programmu lietotāji ir uzņēmēji, liels darījumu īpatsvars tiek realizēts finanšu starpnieku kanālos, mazāk – privātpersonas. Skat. www.altum.lv. 

Lai maksimāli efektīvi sasniegtu auditoriju un realizētu kampaņu mērķi, Altum izmanto tās rīcībā esošos resursus: media owned, earned, bought. Lai uzrunātu plašāku auditoriju, svarīga ir arī mērķēta komunikācija konkrētiem klientu segmentiem – primāri digitālajos kanālos. 

Katru gadu realizējam 5 līdz 10 klientu kampaņas (parasti budžeti ir robežās no 1 500 - 10 000 EUR); iestatītu kampaņu gadījumā komunikācijai empīriski izmantojam 3+ vietējos kanālus un starptautiskos tīklos; papildus Boost un Promotion apmēram 20 ziņām gadā (medija budžets vidēji 100-250 EUR/par katru aktivitāti). 

Meklējam mediju aģentūru, kas spēj pamatoti un efektīvi iestatīt kampaņu ar šādām plānošanas un iestatīšanas kompetencēm: 

1. Piedāvā klienta segmenta targetācijas stratēģiju, t.sk. ņemot vērā media owned un earned; 
2. Piedāvā efektīvu mediju plānu un potenciālos kanālus; 
3. Nodrošina satura koordināciju - komunicēt ar Pasūtītāju vai radošajām aģentūrām satura iesniegšanas parametrus. Atsevišķos gadījumos izmantojam A/B testus un kampaņu satura rotāciju; 
4. Nodrošina kampaņas atskaiti un rēķinu administrāciju. 

DARBA UZDEVUMS TEHNISKĀ PIEDĀVĀJUMA SAGATAVOŠANAI 

Situācija: ALTUM rod iespēju būtiski intensificēt finansējumu iedzīvotājiem un uzņēmējiem Austrumu pierobežā. 

Šobrīd aktuālākie atbalsta piedāvājumi ir bezprocentu aizdevumi komersantiem, aizdevumu garantijas un hipotekārie aizdevumi reģionos. Definējiet mērķa klientus/segmentus, ņemot vērā Altum papildinošo lomu privātā tirgus dalībniekiem. 

Balstoties uz tehniskajā specifikācijā sagaidāmajām kampaņu plānošanas un iestatīšanas kompetencēm, piedāvājiet iespējami racionālu komunikācijas stratēģiju. Pamatojot segmenta komunikācijas kanālu izvēli un intensitāti katrai atbalsta programmai pie nosacīta kopējā budžeta līdz 30 000 eiro (net-net, bez PVN), ņemot katra programmas produkta pārdošanas dzīves ciklu un publiskajā telpā pieejamo informāciju. 

Piedāvājiet mediju plānu un ieteikumus izpildījumam ar mērķi ievākt potenciālo klientu kontaktus, papildinot sniegto informāciju ar, jūsuprāt, galvenajām biznesa uzstādījumu un kampaņas metrikām.



Pielikums Nr.3
Finanšu piedāvājums 
atklātam konkursam
„Mediju aģentūras pakalpojumi”
identifikācijas Nr. ALTUM 2026/9/MD


	
	Apraksts
	Darba izmaksas, 
EUR bez PVN


	1.
	Aģentūras atlīdzība par 1 (vienas) kampaņas iestatīšanu
- targetācija
- mediju plāns 
- reklāmas materiālu koordinācija
- atskaite un rēķinu administrācija
	

	2. 
	Aģentūras atlīdzība par 10 (desmit) Boosts un Promotions mikrokampaņām ALTUM sociālo mediju kanālos 
- esoša satura reklāmas auditorijas un budžeta iestatījums 
- atskaite un rēķinu administrācija
	

	3. 
	Vienotā stundas likme citiem (iepirkumā neatrunātiem) papildus darbiem EUR/h
	

	
	Kopā, EUR bez PVN
	



Apliecinām, ka kopējā piedāvājuma cenā iekļautas visas saistītās izmaksas. 
Mēs apliecinām, ka nav tādu apstākļu, kuri liegtu mums piedalīties iepirkumā un pildīt iepirkuma tehniskajā specifikācijā norādītās prasības.

Paraksta pretendents vai pretendenta pilnvarotā persona.
	Vārds, uzvārds 
	

	Ieņemamais amats
	

	Paraksts

	

	Datums
	




Pielikums Nr.4


Apakšuzņēmēju saraksts iepirkumam
atklātam konkursam
identifikācijas Nr. ALTUM 2026/9/MD

	Apakšuzņēmēja* nosaukums, reģistrācijas numurs
	Vai uzņēmums atbilst mikro, mazā vai vidējā uzņēmuma statusam **
	Nododamo pakalpojumu apjoms (EUR bez PVN)
	Īss apakšuzņēmēja veicamo darbu/pakalpojumu apraksts (pakalpojuma daļas nosaukums)

	
	☐ Jā, mikrouzņēmums
☐ Jā, mazais uzņēmums
☐ Jā, vidējais uzņēmums
☐ Nē
	
	



* Gadījumā, ja apakšuzņēmējs plāno piesaistīt apakšuzņēmēju, tad papildus šai tabulai norāda šādu informāciju par apakšuzņēmēja apakšuzņēmēju:

apakšuzņēmējs___________________(nosaukums) plāno piesaistīt līguma izpildē apakšuzņēmēju: _______________(nosaukums),______________(reģistrācijas Nr.), uzņēmums atbilst mazā vai vidējā uzņēmuma statusam □ Jā, □ Nē **.

**  Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums vai bilance nepārsniedz EUR 2 miljonus. Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz EUR 10 miljonus. Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz EUR 50 miljonus vai bilance nepārsniedz EUR 43 miljonus.


Paraksta persona ar pārstāvības tiesībām vai pretendenta pilnvarotā persona:
	Vārds, Uzvārds
	

	Ieņemamais amats
	

	Paraksts
	


	Datums
	





[bookmark: _Hlk2229712]Pielikums nr.5

Iepirkuma līguma projekts atklātam konkursam
„Mediju aģentūras pakalpojumi”
identifikācijas Nr. ALTUM 2026/9/MD

LĪGUMS
par mediju aģentūras pakalpojumu sniegšanu


Rīgā, ______. gada ____. ____________

_____________________________, turpmāk dēvēta „Aģentūra”, adrese _________________________, reģistrācijas Nr. _____________, ko pārstāv tās ______________________, kurš rīkojas pamatojoties uz ______________________________, un 
[bookmark: OLE_LINK3][bookmark: OLE_LINK4]_____________________________, turpmāk dēvēta „Klients”, adrese __________________________, reģistrācijas Nr. _____________, ko pārstāv tās _________________________, kurš rīkojas pamatojoties uz ______________________________, saskaņā ar Klienta organizētā iepirkuma „Mediju aģentūras pakalpojumi”, Nr. ALTUM 2026/9/MD rezultātiem, turpmāk dēvēts „Konkurss“, noslēguši šo līgumu, turpmāk dēvēts „Līgums“, par sekojošo: 

1. Līguma priekšmets
1.1. Aģentūra sniedz Klientam mediju aģentūras pakalpojumus - mediju kampaņu iestatīšanu: pamatojumu mediju kanālu izvēlei auditorijas sasniedzamībai, mediju plānu, kas ietver mediju izvietošanu un kontroli, kā arī atskaiti pēc kampaņas. Aģentūrai jānodrošina trešo pušu izmaksu caurspīdīgums (t.i. piegādājot mediju rēķinus un pēc Klienta pieprasījuma uzrādot šo rēķina oriģinālus).
1.2. Darba uzdevumu veido e-pastā apstiprināta tāme, kas ietver mediju plānu, tā izmaksas, aģentūras atlīdzību. 
2. Klienta saistības
2.1. Klients apgādā Aģentūru ar visu informāciju un materiāliem, kas nepieciešami Aģentūrai šī līguma darba uzdevumu izpildei. 
2.2. Klients nodrošina izplatāmās reklāmas atbilstību likumu prasībām.
2.3. Ja Aģentūra ir piedāvājusi Klientam apstiprināšanai mediju plānu un/vai tāmi, kas atbilst Klienta pieprasījumam, bet Klients prasa veikt tajā izmaiņas, Aģentūra ar Klientu saskaņo veicamās izmaiņas, kā arī veic izmaiņas mediju plānā, taču ne vairāk kā trīs reizes, kā arī neatbild par plānotā reklamēšanas sākuma nokavējumu, ja līdz paredzamās reklāmas izplatīšanai atlikušas mazāk kā 10 dienas.
2.4. Klients var atsaukt darba uzdevumu uz tāda iemesla pamata, kas ir būtisks un nav bijis paredzams, apstiprinot mediju plānu un/vai tāmi. Klients atlīdzina Aģentūrai visas summas, kuras Aģentūrai ir pienākums maksāt trešajām personām sakarā ar darba uzdevuma izpildei veikto pasūtījumu atsaukšanu, vai par pasūtījuma pilnīgu izpildi, ja tas nav atsaucams. Aģentūra pēc Klienta pieprasījuma uzrāda Klientam trešo personu rēķinus par apmaksājamajiem izdevumiem, un atskaites par Aģentūras pašu darbu, kā arī līgumus ar trešajām personām. Aģentūrai netiek atlīdzinātas summas, kuras tai nebūtu maksājamas trešajām personām, ja Aģentūra nekavējoties būtu informējusi trešās personas par Klienta atsaukto darba uzdevumu. 
3. Aģentūras saistības
3.1. Pamatojoties uz apstiprinātiem mediju plāniem un/vai tāmēm, Aģentūra sniedz Klientam šādus mediju servisa pakalpojumus:
3.1.1. mediju izvēles pamatojumu kampaņas iestatījumiem;
3.1.2. mediju plānošanu;
3.1.3. mediju pirkšanu;
3.1.4. pasūtītās reklāmas izvietošanas kontroli;
3.1.5. analīzi pēc kampaņām, kā noteikts 3.6. punktā.
3.2. Reklāmas kampaņas laikā Aģentūra nodrošina Klientam iespēju iepazīties ar kampaņas gaitu, t.sk. reklāmas izvietošanu medijos.
3.3. Aģentūra seko reklāmas izplatīšanas kvalitātei un veicina kompensāciju saņemšanu no medijiem, ja reklāma netiek izplatīta vai tiek izplatīta neatbilstoši reklāmas izplatītāja vainas dēļ. Jebkuru kompensāciju par neizplatītu vai sliktā kvalitātē izplatītu reklāmu Aģentūra dod Klientam tikai aizvietojošas reklāmas veidā, nekavējoties saskaņojot tās saturu un izvietošanas laikus ar Klientu.
3.4. Aģentūra glabā tai uzticēto Klienta īpašumu, ieskaitot darba materiālu oriģinālus un kopijas, līguma darbības laikā, nodod to Klientam pēc tā pirmā pieprasījuma un iznīcina tos līdz ar šī līguma izbeigšanu;
3.5. Attiecībā uz tiem medijiem, kurus kampaņas vajadzībām iepirkusi Aģentūra, Aģentūra analizē kampaņas rezultātus, salīdzinot kampaņas plānotos, faktiskos un optimālos mediju rādītājus. 
3.6. Kampaņu analīzes rezultātus ar parakstu apliecina attiecīgās kampaņas realizēšanā iesaistītie Aģentūras speciālisti, kurus Aģentūra iesaistījusi līguma izpildē.  Kampaņu analīzes rezultātus Aģentūra piegādā Klientam elektroniski, vienlaikus ar rēķinu. 
3.7. Aģentūra uzņemas pilnu atbildību par reklāmas un satura izvietošanu atbilstoši Latvijas Republikas normatīvajos aktos noteiktai kārtībai. 
4. Norēķinu kārtība
4.1. Samaksa Aģentūrai par Līguma 1.1.punktā minēto mediju pakalpojumu sniegšanu tiek noteikta saskaņā ar Līguma pielikumu Nr.1 “Finanšu piedāvājums”.
4.2. Klients samaksā Aģentūrai tai pienākošos atlīdzību saskaņā ar Aģentūras iesniegtiem rēķiniem, kas izrakstīti atbilstoši Klienta e-pastā apstiprināto mediju plānu un/vai tāmju noteikumiem. 
4.3. Aģentūras rēķinus Klients apmaksā 15 dienu laikā no rēķinu saņemšanas datuma. Klientam ir tiesības atlikt rēķinu apmaksu uz laiku, līdz tiek veiktas Līguma 5.3. un 5.4.punktā minētās cenu un reklāmas apjoma pārbaudes.
4.4. Ja Klients kavē Līgumā noteiktos maksājuma termiņus, Klients maksā Aģentūrai līgumsodu 0.1% apmērā no nesamaksātās summas par katru nokavēto kalendāro dienu. 
4.5. Ja Klients ir izpildījis tā maksājumu saistības, par jebkuru norēķinu nokavējumu reklāmas izplatītājiem un trešajām personām atbild Aģentūra.
4.6. Ja Klients nokavē norēķinus ar Aģentūru, Klients papildus līgumsodam, kuru tas maksā Aģentūrai, atlīdzina Aģentūrai arī jebkurus izdevumus, kurus no Aģentūras piedzinuši Klienta pasūtījuma izpildei nolīgtie reklāmas izplatītāji. Turklāt uz Klientu gulstas viss risks par reklāmas izplatīšanas atteikumu tādēļ, ka reklāmas izplatīšana nav apmaksāta. Izņēmums no iepriekš minētā ir gadījums, kad līgumsods, ko Aģentūra maksā trešajām personām, pārsniedz 0,5 % dienā no kavētā maksājuma summas un kopsummā pārsniedz 10%, vai ir citādi pārmērīgs. Šādā gadījumā Klients atlīdzina Aģentūrai tikai to līgumsoda daļu, kas nepārsniedz 0,5 procentus dienā un kopsummā 10%, vai samērīgu citādi aprēķināma līgumsoda daļu. 
5. Cenas
5.1. Lai apliecinātu, ka reālās mediju (trešo pušu) izmaksas par attiecīgo reklāmas izvietošanu nav zemākas kā norādīts mediju plānā vai pēckampaņas atskaitē, kopā ar rēķinu Aģentūra nosūta Klientam mediju (trešo pušu) rēķinu kopijas par attiecīgo reklāmas izvietošanu attiecīgajā medijā, skaidri atšifrējot trešo pušu attiecināmās izmaksas uz katru konkrēto kampaņu. Pēc Klienta pieprasījuma Aģentūrai jāuzrāda šo rēķinu oriģināli.
5.2. Gadījumā, ja reklāmas pakalpojuma sniegšana ir reklāmas projekta īstenošana ar Klienta resursiem bez trešo pušu iesaistes galaprodukta radīšanā, Aģentūrai nav jāuzrāda trešo pušu rēķini un Klients un Aģentūra vienosies par Aģentūras darba apmaksu pēc Finanšu piedāvājumā fiksētajiem stundu likmju izcenojumiem, kuru ievērojot tiks sastādīta tāme, kuru Klients un Aģentūra saskaņos pirms pakalpojumu sniegšanas uzsākšanas.
5.3. Klients ir tiesīgs Aģentūrai veikt cenu un reklāmas apjoma piegādes auditu vai noteikt neatkarīgu trešo pusi šādas pārbaudes veikšanai. Aģentūrai ir pienākums sadarboties audita veikšanā un sniegt visu Klienta pieprasīto informāciju, kas nepieciešama audita secinājumu izdarīšanai. Audits var tikt veikts ne biežāk kā 2 reizes gadā.
5.4. Lai apliecinātu piegādāto reklāmas apjomu, pēc Klienta pieprasījuma Aģentūrai jānodrošina trešo pušu atskaišu (apstiprinājumu), kuri adresēti Klientam par izvietoto reklāmas apjomu, nosūtīšana Klientam. Apstiprinājumiem jābūt parakstītiem no trešo pušu paraksttiesīgās puses.
6. Pušu atbildība
6.1. Par līgumsaistību pienācīgu neizpildi Puses ir atbildīgas saskaņā ar šo līgumu, Civillikumu un citiem Latvijas Republikā spēkā esošajiem normatīvajiem aktiem.
6.2. Puses neatbild viena otrai par netiešajiem un nejaušajiem zaudējumiem un par negūto peļņu, kuras pamatā ir šajā līgumā noteikto saistību neizpilde. Par nejaušu notikumu atzīstama arī tādu normatīvu tiesību aktu stāšanās spēkā, kas būtiski apgrūtina Pušu iespējas izpildīt šo līgumu. Ja ir pretruna starp šo un citiem līguma punktiem, tad priekšroka tiek dota šī punkta tekstam.

7. Līguma saistību izpildes nodrošinājums 
7.1. Aģentūra 10 (desmit) darba dienu laikā no Līguma parakstīšanas dienas iesniedz Klientam līguma saistību izpildes nodrošinājumu, kuru izdevusi apdrošināšanas akciju sabiedrība vai banka, 10% (desmit procenti) apmērā no kopējās Līgumcenas, saskaņā ar 2.pielikuma noteikumiem.
7.2. Gadījumā, ja Aģentūra nepilda vai kavē Līguma vai kādas Līguma pakalpojuma daļas izpildes termiņu vai nepilda pilnībā vai daļēji citas ar Līgumu uzņemtās saistības, neatlīdzina Klientam radušos tiešos zaudējumus vai neveic kādus citus Klientam piekrītošus maksājumus vai Līgums tiek izbeigts Aģentūras vainas dēļ, Klientam ir tiesības izmantot pilnībā vai daļēji no Aģentūras saņemto Līguma saistību izpildes garantiju, izvērtējot pieļautā pārkāpuma būtiskumu.
8. Nobeiguma noteikumi
8.1. Aģentūras iesniegtais piedāvājums Klienta rīkotajā iepirkumā „Mediju aģentūras pakalpojumi”, identifikācijas Nr. ALTUM 2026/9/MD, ir šī Līguma neatņemama sastāvdaļa. Piedāvājuma un šī Līguma pretrunu gadījumā par prioritāru tiek uzskatīts Piedāvājums. 
8.2. Līgums stājas spēkā tā parakstīšanas brīdī un ir spēkā 12 (divpadsmit) mēnešus kopš tā noslēgšanas brīža (vai līdz brīdim, kad tiek sasniegta Līguma 8.5.punktā minētā Līguma kopējā summa). Līguma termiņš var tikt pagarināts, noslēdzot papildu vienošanos pie Līguma, līdz pilnīgai Līguma kopējās summas izlietošanai.
8.3. Ja viena no Pusēm grib līgumu izbeigt, tai vienu mēnesi iepriekš rakstiski jābrīdina otra puse. Saistības, kas radušās līdz līguma izbeigšanai, izpildāmas saskaņā ar šī līguma noteikumiem.
8.4. Klientam ir tiesības vienpusēji pārtraukt Līgumu bez iepriekšēja brīdinājuma, ja: 
8.4.1. Aģentūra pārkāpj vai nepilda ar Līgumu uzņemtās saistības un nav novērsusi trūkumus 10 darbdienu laikā no Klienta attiecīga paziņojuma brīža;
8.4.2. Līgumu nav iespējams izpildīt tādēļ, ka Līguma izpildes laikā attiecībā uz Aģentūru ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.5. Klienta veiktie maksājumi Aģentūrai visā Līguma darbības laikā nedrīkst pārsniegt  139 000 EUR(viens simts trīsdesmit deviņi tūkstoši eiro, 00 centi), neskaitot pievienotās vērtības nodokli. Šis limits nav uzskatāms par plānoto pasūtījuma apjomu un Klientam nevar tikt piemērotas sankcijas par šīs summas nesasniegšanu.
8.6. Līguma laušana un līgumsoda apmaksa neatbrīvo Pusi, kura nav samaksājusi atlīdzību otrai Pusei, no samaksas pienākuma. 
8.7. Puses, parakstot šo līgumu, apņemas neizpaust trešajām personām un neizmantot par labu ne sev, ne trešajām personām tādu informāciju par otru Pusi, kas atzīstama par Komercnoslēpumu saskaņā ar Komerclikuma noteikumiem (t.sk. kampaņu norises plāni, idejas, saturs), ja vien izpaušana nav tieši saistīta ar šī līguma un saskaņā ar to noslēgto darba uzdevumu izpildi, vai arī ja to pieprasa kompetentas valsts iestādes.
8.8. Līguma grozījumi ir pieļaujami Publisko iepirkumu likuma 61.pantā minētajos gadījumos, Pusēm par tiem rakstiski vienojoties. Šādā gadījumā rakstiskā vienošanās tiek pievienota šim līgumam, un tā kļūst par neatņemamu šī līguma sastāvdaļu.
8.9. Līguma darbības laikā Aģentūra tikai ar Klienta rakstisku piekrišanu drīkst nomainīt:
8.9.1. personālu, kuru Aģentūra iesaistījusi Līguma izpildē un par kuru Konkursa piedāvājumā sniedza informāciju Klientam, un kura kvalifikācijas atbilstība Konkursā izvirzītajām prasībām ir vērtēta, 
8.9.2. apakšuzņēmēju, uz kuru iespējām Konkursā Aģentūra balstījās, lai apliecinātu savas kvalifikācijas atbilstību Konkursa dokumentos noteiktajām prasībām,
8.9.3. apakšuzņēmēju, kura sniedzamo pakalpojumu vērtība ir 10% no līgumcenas vai lielāka, ja tas neatbilst iepriekš minētajā punktā noteiktajam, kā arī iesaistīt vēlāk Līguma izpildē minētajam kritērijam atbilstošu apakšuzņēmēju.
8.10. Lūgumu nomainīt Aģentūras personālu vai apakšuzņēmēju, vai iesaistīt jaunu apakšuzņēmēju, Aģentūra iesniedz Klientam, norādot informāciju un pievienojot dokumentus, kas nepieciešami lēmuma pieņemšanai. 
8.11. Klients pieņem lēmumu atļaut vai atteikt personāla vai apakšuzņēmēja nomaiņu, vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai.
8.12. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.
8.13. Puse, kura nodod otrai Pusei fizisko personu datus apstrādei, atbild par tiesiskā pamata nodrošināšanu šādai personas datu nodošanai. 
8.14. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to tieši neparedz.
8.15. Aģentūra apņemas ne vēlāk kā 24 h laikā paziņot Klientam par visiem notikušajiem drošības incidentiem, kuros iesaistīti personu dati, kas iegūti no Klienta, kā arī rakstveidā informē Klientu par drošības incidentu un/vai iespējamo drošības incidentu un sniedz visu Klienta pieprasīto informāciju.
8.16. Puses neapstrādā no otras Puses iegūtos fizisko personu datus ilgāk kā tas nepieciešams. Puses pārstāj apstrādāt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
8.17. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies vai var rasties.
8.18. Šis līgums sastādīts un parakstīts divos vienāda juridiska spēka eksemplāros, no kuriem pa vienam atrodas pie katras Puses.
Pušu rekvizīti un paraksti





PIELIKUMS Nr.2 Līgumam 

Līguma saistību izpildes nodrošinājums (veidlapa)

Rīgā, 2026. gada ______________ ____

Adresāts: AS “Attīstības finanšu institūcija Altum”;
Vien. reģ. Nr. 50103744891, adrese: Doma laukums 4, Rīga, LV-1050

Priekšmets: Mediju aģentūras pakalpojumi.

TĀ KĀ ______________________________________________ (uzņēmēja nosaukums un reģistrācijas numurs) (turpmāk –uzņēmējs) ir ieguvis tiesības un uzņēmies AS “Attīstības finanšu institūcija Altum”, reģistrācijas Nr. , 50103744891, Doma laukums 4, Rīga, LV-1050 (turpmāk - Pasūtītājs) nodrošināt mediju aģentūras pakalpojumu sniegšanu saskaņā ar 2026. gada ___. ____________ līgumu Nr. ________ atbilstoši atklātā konkursā “Mediju aģentūras pakalpojumi”, ID Nr. ALTUM 2026/9/MD, uzņēmēja iesniegtajam piedāvājumam,

UN TĀ KĀ Līgumā ir norādīts, ka uzņēmējs iesniedz Pasūtītājam neatsaucamu līguma saistību izpildes garantiju 10% (desmit procentu) apmērā no līgumcenas (bez PVN), t.i., EUR 13 900 (trīspadsmit tūkstoši deviņi simti euro, 00 centi) kā nodrošinājumu uzņēmēja Līgumā noteikto saistību izpildei,

UN TĀ KĀ MĒS esam piekrituši dot uzņēmējam līguma saistību izpildes garantiju,

MĒS, _______________________ (nosaukums, reģistrācijas numurs adrese) apstiprinām, ka par uzņēmēja nesavlaicīgu un nepienācīgu jebkuru no Līguma izrietošo saistību neizpildi uzņemamies saistības attiecībā pret AS “Attīstības finanšu institūcija Altum” par summu, 13 900 EUR (trīspadsmit tūkstoši deviņi simti euro, 00 centi). Mēs apņemamies, saņemot AS “Attīstības finanšu institūcija Altum” pirmo rakstisko pieprasījumu, kurā minēts, ka uzņēmējs nav izpildījis Līguma saistības vai ir iestājies kāds no Līgumā minētajiem gadījumiem, bez iebildumiem izmaksāt līguma saistību izpildes garantiju 10% (desmit procentu) apmērā no līgumcenas (bez PVN).

Maksājums tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas.  Uzņēmēja vai finanšu institūcijas izvirzītās pretenzijas nevar būt par iemeslu maksājuma aizkavēšanai.

Mēs neaizkavēsim maksājumu, un nekādā gadījumā neatkāpsimies no pienākuma veikt maksājumu. Par maksājuma izpildi mēs rakstiski informēsim Pasūtītāju cik vien ātri tas būs iespējams.

Šī Līguma saistību izpildes garantija ir spēkā līdz Līguma pilnīgai izpildei.


___________________	________________		___________________
(amats) 		(paraksts)			(vārds, uzvārds)


* Pretendentam ir tiesības iesniegt Līguma saistību izpildes garantiju, kas pēc satura atšķiras no šajā Nolikuma pielikumā minētās garantijas formas, ja tajā ir ietvertas šīs formas būtiskās sastāvdaļas t.i.,
1) Līguma saistību izpildes garantija ir neatsaucama un attiecas uz iepirkumu, kurā pretendents iesniedz piedāvājumu;
2) Līguma saistību izpilde tiek nodrošināta garantijas formā minētajā apmērā saskaņā ar Nolikuma prasībām;
3) Pasūtītāja pieprasītais maksājums bezierunu kārtībā tiks veikts 5 (piecu) darba dienu laikā uz Pasūtītāja norādīto kontu pēc Pasūtītāja pirmā pieprasījuma saņemšanas;
4) Līguma saistību izpildes garantija ir spēkā visu iepirkuma līgumā noteikto laiku.




Pielikums nr.6

Veidlapa „Speciālista apliecinājums”
atklātam konkursam
„Mediju aģentūras pakalpojumi”
identifikācijas Nr. ALTUM 2026/9/MD

	Vārds, uzvārds
	

	Loma pakalpojuma sniegšanā
	



Apliecinu, ka gadījumā, ja iepirkuma „Mediju aģentūras pakalpojumi”, identifikācijas Nr. ALTUM 2026/9/MD, rezultātā pretendentam _________________________ tiks piešķirtas līguma slēgšanas tiesības un attiecīgais pakalpojumu līgums tiks noslēgts, piedalīšos pakalpojumu sniegšanā akciju sabiedrībai „Attīstības finanšu institūcija Altum”.

	Datums


	
	Paraksts
	




